Калі мы гаворым пра Год малай радзімы, то ёсць моладзь, якая вельмі жадае штосьці добрае зрабіць для сваёй мясцовасці. Напрыклад, добраўпарадкаваць двор каля дома. Аднак саромецца гэта зрабіць таму, што няма падтрымкі. Быў выпадак, калі да мяне звярнуліся маладыя людзі, у якіх была ідэя прыбраць нейкую тэрыторыю ад смецця і пасадзіць там алею. Я патэлефанаваў у ЖКГ з просьбай дапамагчы ім. Дык камунальнікі яшчэ і дрэвы бясплатна далі. А потым добра спрацавала сарафаннае радыё: знайшлося шмат актывістаў, якія выказалі жаданне таксама паўдзельнічаць у добрай справе. Так што аб’ядноўваць моладзь – цудоўна. Бо калі ты адзін – табе цяжка, а калі з грамадою – усё даецца лёгка. Далучаць моладзь да добрых спраў, да каштоўнасцей беларускай дзяржавы – самае галоўнае ў нашай дзейнасці.